Kondorët, zogjtë gjigandë të Kalifornisë
Shpendët e rrallë grabitqarë të Kalifornisë, kondorët, që ishin drejt zhdukjes, tani janë duke u shtuar.
Disa vjet më parë kondori, ky shpend i egër i Kalifornisë, po shkonte drejt zhdukjes. Në pikën më të ulët të tyre, në fund të viteve 1980, kishin mbetur vetëm 22 kondorë të Kalifornisë. Por në vitin 1992, pas përkushtimit dhe përpjekjeve intensive për shpëtimin e tyre, kondorët filluan të shtohen. Sot, kjo specie e mrekullueshme shpendësh grabitqarë po rikthehet. Që nga viti 1992, konservues të specieve, zyrtarë shtetërorë, gjuetarë dhe fermerë, janë përpjekur për kthimin e këtyre shpendëve gjigandë në qiellin e Kalifornisë. Kondorët thuajse po zhdukeshin nga gjuetia...por edhe ngaqë u helmuan se gëlltisnin mbetjet e kafshëve të vrara nga gjuetarët, apo nga pesticidet. Pesticidi DDT u ndalua në vitet 1970 dhe vetëm kohët e fundit Kalifornia ndaloi përdorimin e plumbave prej mineral plumbi, duke i zëvendësuar me bakër. Ndryshimi është i madh. - thotë zoologu Kelly Sorenson. Të suksesshme kanë qenë edhe programet për mbarështimin e kondorëve, por kjo nuk ka qenë e lehtë. - thotë zoologu Maichael Mace. Nga 22 që ishte numri i tyre në pikën më të ulët, tani kondorët janë shtuar gradualisht, duke arritur në mbi 400 në gjendje të lirë. Më e rëndëdishmja është se ata janë duke u shtuar në natyrë dhe janë duke e rritur territorin e tyre. Kjo provon se speciet që janë drejt zhdukjes, me përpjekje, mund të shtohen përsëri. - thotë biologia Amy List.